Babelscape/SREDFM huggingface dataset:
Μεγάλες Αντίλλες

Οι Μεγάλες Αντίλλες (αγγλ. "Greater Antilles") είναι ένα σύμπλεγμα νησιών, στη Καραϊβική Θάλασσα. Αποτελούν τμήμα των Αντιλλών, και μαζί με τις Μικρές Αντίλλες, τα νησιά Τερκς και Κέικος και τις Μπαχάμες σχηματίζουν της Δυτικές Ινδίες.

Το αρχιπέλαγος περιλαμβάνει τα μεγαλύτερα νησιά των Αντιλλών (Κούβα, Ισπανιόλα, Τζαμάικα και Πουέρτο Ρίκο), καθώς και τα μικρά νησιά και νησίδες που βρίσκονται γύρω από αυτά (όπως η Ίσλα δε λα Χουβεντούδ και τα Νησιά Κέιμαν).

Η χερσαία έκταση των Μεγάλων Αντιλλών αποτελεί περίπου το 90% της συνολικής έκτασης των νησιών της Καραϊβικής.
Audi A1

To Audi A1 είναι ένα αυτοκίνητο πόλης της κατηγορίας Β, που κατασκευάζεται από τη γερμανική αυτοκινητοβιομηχανία Audi. Παρουσιάστηκε στο Σαλόνι Αυτοκινήτου της Γενεύης τον Μάρτιο του 2010 και η παραγωγή της πρώτης γενιάς του διήρκησε από τον Μάιο του 2010 έως τον Μάιο του 2018. Από τον Σεπτέμβριο του 2018 κατασκευάζεται η δεύτερη γενιά του.
Γερμανικό στρατιωτικό νεκροταφείο Μάλεμε

Το Γερμανικό στρατιωτικό νεκροταφείο Μάλεμε (Deutscher Soldatenfriedhof in Maleme) είναι είναι ένα από τα δύο νεκροταφεία στα οποία βρίσκονται οι τάφοι Γερμανών στρατιωτών που έχασαν τη ζωή τους στην Ελλάδα κατά το Β' Παγκόσμιο Πόλεμο. Το άλλο νεκροταφείο είναι το Γερμανικό στρατιωτικό νεκροταφείο Διονύσου - Ραπεντόζης, στην Αττική.

Το γερμανικό νεκροταφείο βρίσκεται κοντά στο αεροδρόμιο του Μάλεμε, στο νομό Χανίων της Κρήτης.

Στο κοιμητήριο αυτό βρίσκονται οι τάφοι 4.465 στρατιωτών του Γερμανικού Στρατού, οι περισσότεροι από τους οποίους ήταν αλεξιπτωτιστές που σκοτώθηκαν κατά την εισβολή των Γερμανών στην Κρήτη, το Μάιο του 1941. Το Νεκροταφείο ιδρύθηκε το 1974 από τον πρώην Γερμάνο διοικητή Gericke. Στο χώρο αυτό έχουν ταφεί Γερμανοί στρατιώτες από όλη την Κρήτη.

Η φροντίδα του κοιμητηρίου γίνεται από τον Σύνδεσμο Φροντίδας Γερμανικών Τάφων Πολέμου (Volksbund Deutsche Kriegsgräberfürsorge e.V.), έναν ιδιωτικό σύλλογο με έδρα το Κάσσελ, με εντολή της Γερμανικής Κυβέρνησης. Ο σύλλογος έχει αναλάβει τη φροντίδα παρόμοιων νεκροταφείων σε όλο τον κόσμο.
Γιώργος Μαρκόπουλος

Ο Γιώργος Μαρκόπουλος είναι Έλληνας ποιητής, γεννημένος στη Μεσσήνη Μεσσηνίας το 1951.
Δημοτικό Στάδιο Περιστερίου

Το Δημοτικό Στάδιο Περιστερίου «Άγγελος Ράμφος» είναι στάδιο στο Περιστέρι, στα Δυτικά προάστια της Αθήνας. Βρίσκεται επί των οδών, Γιαννιτσών, Κρέσνας και Μπιζανίου, ακριβώς δίπλα στο Κλειστό Γυμναστήριο «Ανδρέας Παπανδρέου» επί των οδών Τζον Κένεντι, Γιαννιτσών και Κρέσνας. 

Αποτελεί την μόνιμη και «φυσική» έδρα του Ατρόμητου Αθηνών που αγωνίζεται στην Σούπερ Λίγκα (Α΄ Εθνική). Η χωρητικότητα του γηπέδου ανέρχεται σε 8.969 θέσεις.
Τριχλωριούχο χρώμιο

right|thumb|250px|Τριχλωριούχο χρώμιο
thumb|150px|
Το τριχλωριούχο χρώμιο είναι άλας του χρωμίου με ιώδες χρώμα και με τύπο CrCl3. Η πιο κοινή μορφή χλωριούχου χρωμίου πωλείται στην αγορά με τον τύπο Crl2(H2O)4Cl.
Φαζού Αλίεβα

Η Φαζού Αλίεβα ("Фазу Гамзатовна Али́ева", 5 Δεκεμβρίου 1932 - 1 Ιανουαρίου 2016) ήταν Ρωσίδα ποιήτρια, συγγραφέας και δημοσιογράφος.
Ιωάννης Πετροκόπης

Ο Ιωάννης Πετροκόπης ήταν αγωνιστής του αγώνα του 1821.
Παναγιώτης Οικονομόπουλος

Ο Παναγιώτης Οικονομόπουλος ήταν αγωνιστής του αγώνα του 1821.
Βραβείο της Στρατιωτικής Αξίας (Ρωσία)

Το Βραβείο της Στρατιωτικής Αξίας (Ρωσία) (ρωσ. Орден «За военные заслуги») είναι ένα στρατιωτικό βραβείο της Ρωσικής Ομοσπονδίας. Δημιουργήθηκε στις 2 Μαρτίου του 1994, με το διάταγμα Νο.442. Απονέμεται σε στρατιωτικούς για την υποδειγματική εκτέλεση των στρατιωτικών καθηκόντων, για την εξασφάλιση της άμυνας της Ρωσικής Ομοσπονδίας, για την ανδρεία και το θάρρος τους. Σήμερα απονέμεται από τον αρχιστράτηγο του Κρεμλίνου, τον ομογενή Κωνσταντίνο Θελούροφ. Πρόκειται για την μέγιστη τιμή που δέχεται ποτέ στρατιωτικός στην Ρωσία.
Μια γυναίκα που τραγουδά

Μια γυναίκα που τραγουδά (ρωσ. Женщина, которая поёт) ήταν μια ταινία "μισο-βιογραφία" της Άλλα Πουγκατσιόβα. Θεωρείταν μια από τις καλύτερες σοβιετικές ταινίες της δεκαετίας του 1970.
Κωνσταντίνος Πελοπίδας

Ο Κωνσταντίνος Πελοπίδας ήταν αγωνιστής του αγώνα του 1821.
Πάπας Πίος Β΄

Ο Πάπας Πίος Β΄ ("Papa Pio II", 18 Οκτωβρίου 1405 - 14 Αυγούστου 1464), γεννημένος ως Aenea Silvio Piccolomini, ήταν Πάπας από τις 19 Αυγούστου του 1458 μέχρι τον θάνατό του το 1464. Ο Aenea γεννήθηκε στο Κορσινιάνο (σήμερα Πιέντσα) της Σιένα, γόνος μίας ευγενούς αλλά παρηκμασμένης οικογένειας. Το μεγαλύτερο και πιο σημαντικό γραπτό έργο του είναι το αυτοβιογραφικό "Commentaries", η μόνη σωζόμενη αυτοβιογραφία γραμμένη από έναν εν ενεργεία Πάπα.
Βασίλειος Κουρουσόπουλος

Ο Βασίλειος Κουρουσόπουλος (1803 - 1888) ήταν αγωνιστής του 1821.
Αντουάν Γκομπό

Ο Αντουάν Γκομπό, Σεβαλιέ ντε Μερέ ("Antoine Gombaud, Chevalier de Méré") ήταν Γάλλος συγγραφέας, που γεννήθηκε στο Πουατού ("Poitou") το 1607 και πέθανε στις 29 Δεκεμβρίου 1684. Παρόλο που δεν ήταν ευγενής, υιοθέτησε τον τίτλο "Chevalier" (Ιππότης) από τον χαρακτήρα στους διαλόγους του ο οποίος αντιπροσώπευε τις απόψεις του (ονομάστηκε "Chevalier de Méré" επειδή εκπαιδεύτηκε στο "Méré"). Αργότερα οι φίλοι του άρχισαν να τον αποκαλούν με αυτό το όνομα.

Ο Γκομπό ήταν σημαντικός θεωρητικός σαλονιού. Όπως πολλοί φιλελεύθεροι στοχαστές του 17ου αιώνα ήταν δύσπιστος απέναντι και στην κληρονομική εξουσία και στην δημοκρατία. Πίστευε ότι τα ζητήματα είναι καλύτερο να επιλύονται σε ανοικτές συζητήσεις ανάμεσα σε μοντέρνους, ευφυείς ανθρώπους. Αυτή η σχολή σκέψης εκφυλίστηκε στον δανδισμό, και εξέλειπε ως οργανωμένη φιλοσοφία με την Γαλλική Επανάσταση.

Τα πιο διάσημα δοκίμια του Γκομπό είναι το "L'honnête homme" ("Ο έντιμος άνθρωπος") και το "Discours de la vraie honnêteté" ("Πραγματεία για την αληθινή τιμιότητα"), όμως πιο γνωστός είναι για την συμβολή του στην θεωρία πιθανοτήτων. Ήταν ερασιτέχνης μαθηματικός ο οποίος άρχισε να ενδιαφέρεται σε ένα πρόβλημα που χρονολογείται τουλάχιστον από τον Μεσαίωνα, το πρόβλημα διαίρεσης του στοιχήματος. Το πρόβλημα έχει ως εξής: δύο παίκτες συμφωνούν να παίξουν ένα παιχνίδι για ένα αριθμό γύρων και στο τέλος ο νικητής να κερδίσει ένα ποσό. Πως θα πρέπει να μοιραστεί το ποσό αν το παιχνίδι τελειώσει για κάποιον λόγο πρόωρα;

Ο Γκομπό ζήτησε από διάφορους μαθηματικούς του κύκλου του Μαρέν Μερσέν να λύσουν το πρόβλημα. Ο Μπλεζ Πασκάλ και ο Πιέρ ντε Φερμά ανταποκρίθηκαν στην πρόκληση. Σε μία σειρά επιστολών έθεσαν τα θεμέλια της σύγχρονης θεωρίας πιθανοτήτων.
Προσωρινή Κυβέρνησις της Ελλάδος (1862)

Η Προσωρινή Κυβέρνησις της Ελλάδος (1862) (Οκτώβριος 1862 - Φεβρουάριος 1863) ήταν η επαναστατική κυβέρνηση που ανέλαβε προσωρινά την εξουσία μετά την Έξωση του Όθωνα και την απομάκρυνση της Κυβέρνησης Ιωάννη Κολοκοτρώνη. 
Στις 10 Οκτωβρίου 1862, τέθηκε σε ισχύ το «Ψήφισμα του Έθνους» που καταργούσε την βασιλεία του Όθωνα καθώς και την Αντιβασιλεία της Αμαλίας, και αποφάσιζε για την δημιουργία προσωρινής Κυβέρνησης και την σύγκληση Εθνικής Συντακτικής Συνελεύσεως με σκοπό την δημιουργία συντάγματος και την εκλογή νέου ηγεμόνα.
Στις 11 Οκτωβρίου την εκτελεστική εξουσία στην Ελλάδα, ανέλαβε τριμελής επιτροπή με πρόεδρο τον Δ. Βούλγαρη και μέλη του Κ. Κανάρη και Βεν. Ρούφο. Η επιτροπή αυτή διόρισε τους υπουργούς, ανέλαβε την προεδρεία του υπουργικού συμβουλίου και νομοθετούσε με την μορφή ψηφισμάτων.
Η προσωρινή κυβέρνηση εξέδωσε νέο εκλογικό νόμο στις 23 Οκτωβρίου 1862 που τροποποίησε τον προηγούμενο (Μάρτιος 1844). Προκήρυξε τις εκλογές του 1862 και τις υλοποίησε από τις 24 έως τις 27 Νοεμβρίου 1862. Από τις εκλογές αυτές προέκυψαν οι πληρεξούσιοι που έλαβαν μέρος στη Β' Εθνική εν Αθήναις Συνέλευση.
Ars Conjectandi

Ars Conjectandi (λατινικά: "Η τέχνη του εικάζειν") είναι ο τίτλος μαθηματικής διατριβής του Γιακόμπ Μπερνούλι η οποία δημοσιεύτηκε οκτώ χρόνια μετά τον θάνατό του από τον ανεψιό του, Νίκλαους Μπερνούλι, το 1713. Το έργο εμπέδωνε την γνωστή μέχρι τότε θεωρία πιθανοτήτων και επέκτεινε το θέμα. Ανακηρύχθηκε ορόσημο στον τομέα των πιθανοτήτων από τον μαθηματικό ιστορικό Ουίλιαμ Ντάναμ. Ακόμα επηρέασε σύγχρονους και μεταγενέστερους μαθηματικούς όπως ο Αβραάμ ντε Μουάβρ

Ο Μπερνούλι έγραψε το κείμενο μεταξύ 1684 και 1689, συμπεριλαμβάνοντας το έργο μαθηματικών όπως ο Κρίστιαν Χόυχενς, ο Τζερόλαμο Καρντάνο, ο Πιέρ ντε Φερμά και ο Μπλεζ Πασκάλ. Διαπραγματεύτηκε θέματα όπως η θεωρία των διατάξεων και των συνδυασμών, καθώς και αυτά που συνδέονται ελαφρώς με την θεωρία αριθμών, η προέλευση και οι ιδιότητες των αριθμών Μπερνούλι, για παράδειγμα. Περιλαμβάνονταν και άλλα θεμελιώδη θέματα πιθανοτήτων, όπως η αναμενόμενη τιμή.
Γιακόμπ Μπερνούλι

Ο Γιακόμπ Μπερνούλι ("Jacob Bernoulli", 6 Ιανουαρίου 1655 - 16 Αυγούστου 1705) ήταν Ελβετός μαθηματικός, ένας από τους πολλούς διακεκριμένους μαθηματικούς της οικογένειας Μπερνούλι.
Κωνσταντίνος Διαμαντόπουλος

Ο Κωνσταντίνος Διαμαντόπουλος ήταν αγωνιστής του αγώνα του 1821. 

Η καταγωγή του ήταν από τα Αγιωργίτικα της επαρχίας Τριπόλεως. Πολέμησε με ζήλο και γενναιότητα αρχικά στην πολιορκία της Τριπολιτσάς όπου είχε υπό την οδηγία του τους συγχωριανούς του και ήταν πάντοτε μαζί με τον αρχηγό της Κυνουρίας Παναγιώτη Ζαφειρόπουλο. Αργότερα, κατά τις αρχές Μαΐου αναχώρησε από εκεί για να πάει στα Μεγάλα Δερβένια. Έλαβε μέρος στους πολέμους εναντίον του Δράμαλη στην Αργολίδα υπό τις διαταγές του Πλαπούτα, και αργότερα στον Άγιο Βασίλειο και στον Κλένιαν.
Χερσόνησος Κόλα

Η Χερσόνησος Κόλα (ρωσ. Кольский полуостров, ή αλλιώς Μούρμαν) βρίσκεται στα βορειο-δυτικά του ευρωπαϊκού τμήματος της Ρωσίας, στο Μούρμανσκ. Βρέχεται από την Θάλασσα Μπάρεντς και την Λευκή Θάλασσα. Η Χερσόνησος Κόλα έχει έκταση περίπου 100.000 τετραγωνικά χιλιόμετρα. Στο δυτικό μέρος της χερσονήσου υπάρχου 2 οροσειρές, η οροσειρά Χιμπίνι και η οροσειρά Λοβοζέρο. Στην Χερσόνησο Κόλα υπάρχουν 2 είδη κλίματος, η τούνδρα και η τάιγκα.
Μιχάλης Βλαχοκερασιώτης

Ο καπετάνιος Μιχάλης Βλαχοκερασιώτης ήταν αγωνιστής του αγώνα του 1821.

Η καταγωγή του ήταν από το χωριό Βλαχοκερασιά της επαρχίας Τριπόλεως. Υπηρέτησε στρατιώτης όλο το διάστημα της πολιορκίας της Τρίπολης, και έπειτα βρέθηκε σε πολλές άλλες μάχες. Πήγε και στα Μεγάλα Δερβένια μαζί με τον Ρήγα Παλαμήδη και το Γ. Σέκερη.

Φονεύτηκε από τον στρατό του Δράμαλη φεύγοντας από τα Δερβένια το 1822.
Αναγνώστης Δελάκης

Ο Αναγνώστης Δελάκης ήταν αγωνιστής του αγώνα του 1821. 

Η καταγωγή του ήταν από την Τρίπολη. Ακολούθησε τον Πάνο Κολοκοτρώνη και ήταν αχώριστος σύντροφός του. Πήρε μέρος σε πολλούς πολέμους, και έκανε χρέη πολιτοφυλακής στην Γερουσία, διότι ο αρχηγός του Πάνος ήταν χιλίαρχος πολιτάρχης της Πελοποννησιακής Γερουσίας.
Ανδρέας Κονδάκης

Ο Ανδρέας Κονδάκης (ή Ανδρέας Κοντάκης) ήταν αγωνιστής του αγώνα του 1821.
Ιωάννης Θεοδοσίου Περβένας

Ο Ιωάννης Θεοδοσίου Περβένας ήταν αγωνιστής στην επανάσταση του 1821. 

Η καταγωγή του ήταν από το χωριό Κορακοβούνι της τότε επαρχίας Αγίου Πέτρου Πελοποννήσου. Ήταν μυημένος το μυστήριο της Φιλικής Εταιρίας. Κατά την αρχή της επανάστασης διορίστηκε πεντακοσίαρχος και μαζί με τους συγχωριανούς του και των άλλων στρατιωτών των γύρω χωριών, πήρε μέρος στην πολιορκία της Τριπολιτσάς, όπου και πολέμησε μέχρι της αλώσεως. 

Υπηρέτησε και ως έφορος των τροφών, τις οποίες συγκέντρωνε και έστελνε στα Βέρβαινα.
Αναγνώστης Κονδάκης

Ο Αναγνώστης Κονδάκης (ή Κοντάκης ή Ιωάννης Κοντάκης του Αθανασίου, 8 Μαρτίου 1782 - 24 Οκτωβρίου 1854) ήταν Φιλικός, αγωνιστής και πολιτικός του αγώνα του 1821, πληρεξούσιος Κυνουρίας, συγγραφέας απομνημονευμάτων.
Χρήστος Αναστασίου

Ο Χρήστος Αναστασίου ήταν πρωτεργάτης και έφορος του αγώνα του 1821.
Κανέλος Παπαναστόπουλος

Ο Κανέλος Παπαναστόπουλος ήταν πολιτικός του αγώνα του 1821.

Η καταγωγή του ήταν από την επαρχία Φαναρίου Ολυμπίας. Όταν έγινε η επανάσταση διορίστηκε στην προμήθεια των πολεμοφοδίων του στρατού της επαρχίας, και επιβεβαιώθηκε κατ επανάληψη από το κοινό της Ανδρίτσαινας και μέχρι της διαλύσεως του Λάλα. Το μπαρούτι το προσλάμβανε από την Δημητσάνα και από αλλού, το δε μολύβι από το τζαμί και το λουτρό του Φαναριού και από τις Καλαμές.
Τζανέτος Χρηστόπουλος

Ο Τζανέτος Χρηστόπουλος ήταν αγωνιστής του αγώνα του 1821 και ένας από τους πιο σημαντικούς οπλαρχηγούς.
Νήσοι Σούνδες

Οι Νήσοι Σούνδες είναι ένα σύμπλεγμα νησιών της Νοτιοανατολικής Ασίας.

Το αρχιπέλαγος διαιρείται σε δύο μεγάλες ομάδες νησιών, στις Μεγάλες Σούνδες και στις Μικρές Σούνδες.

* Μεγάλες Σούνδες
** Βόρνεο
** Ιάβα
** Σουμάτρα
** Σουλαουέζι
* Μικρές Σούνδες (από τα ανατολικά προς τα δυτικά)
** Μπαλί
** Λομπόκ
** Σουμπάουα
** Φλόρες
** Σούμπα
** Τιμόρ
** Αλόρ
** Νήσοι Μπάρατ Ντάγια
** Νήσοι Τανιμπάρ

Τα νησιά ανήκουν στις χώρες του Μπρουνέι, του Ανατολικού Τιμόρ, της Ινδονησίας και της Μαλαισίας.

Κατηγορία:Νησιωτικά συμπλέγματα
Βελισάριος Καλόγερος

Ο καπετάνιος Βελισάριος Καλόγερος ήταν αγωνιστής του αγώνα του 1821. 

Η καταγωγή του ήταν από την Πάργα. Ήλθε στην Πελοπόννησο από την αρχή της επανάστασης και ακολούθησε τον Θεόδωρο Κολοκοτρώνη που τον γνώριζε από την Ζάκυνθο. Είχε δικό του μικρό σώμα στρατιωτών και ήταν αχώριστος των σωματοφυλάκων του Κολοκοτρώνη. Κατατάχτηκε από τον Ριχάρδο Τσωρτς στις χιλιαρχίες.
Ιωάννης Πέτας

Ο Ιωάννης Πέτας ή Βαπτιστής ήταν αγωνιστής στην επανάσταση του 1821. 

Η καταγωγή του ήταν από τη Ζάκυνθο. Ήρθε στην Πελοπόννησο ακολουθώντας τον Γιαννάκη Κολοκοτρώνη μετά τη διαλυθείσα επανάσταση στη Βλαχία. Βρέθηκε στην πολιορκία της Τριπολιτσάς και ιδιαίτερα στη μάχη της Γράνας, στην οποία πήρε μέρος μαζί με άλλους Ζακυνθινούς. Ακολούθησε τον Κολοκοτρώνη και πήρε μέρος και στην πολιορκία της Πάτρας, όπου και διακρίθηκε στην περίφημη μάχη της 9ης Μαρτίου.
Space Invaders

Το Space Invaders (ιαπωνικά: スペースインベーダー, Χέπμπορν: "Supēsu Inbēdā") είναι arcade shoot 'em up βιντεοπαιχνίδι που αναπτύχθηκε από τον Τομοχίρο Νισικάντο και κυκλοφόρησε το 1978. Αρχικά εκδόθηκε από την Taito στην Ιαπωνία, ενώ αργότερα κυκλοφόρησε και στις Η.Π.Α από το τμήμα Midway της Bally. Το Space Invaders είναι από τα πρώτα βιντεοπαιχνίδια βολών. Ο στόχος του είναι να καταστραφούν τα κύματα εξωγήινων με ένα κανόνι λέιζερ ώστε να κερδηθούν όσοι περισσότεροι πόντοι γίνεται. Για το σχεδιασμό του παιχνιδιού, ο Νισικάντο δέχθηκε έμπνευση από το βιντεοπαιχνίδι Breakout, και τα κινηματογραφικά The War of the Worlds και Star Wars. Για να το ολοκληρώσει, έπρεπε να σχεδιάσει δικό του hardware και εργαλεία σχεδιασμού.

Ήταν ένας από προάγγελους των μοντέρνων βιντεοπαιχνιδιών και βοήθησε στην επέκταση της βιομηχανίας των βιντεοπαιχνιδιών από μία καινοτομία σε παγκόσμια βιομηχανία. Όταν κυκλοφόρησε πρώτη φορά, είχε σημειώσει μεγάλη επιτυχία.

Το παιχνίδι ενέπνευσε και άλλα παιχνίδια, επανακυκλοφόρησε σε πολλές πλατφόρμες, και έβγαλε αρκετά sequels. Το 1980, η εκδοχή του για το Atari 2600 τετραπλασίασε τις πωλήσεις του και έγινε το πρώτο "killer app" (ελλ.: "δολοφονική εφαρμογή") για τις κονσόλες βιντεοπαιχνιδιών. Το παιχνίδι έχει αναφερθεί και έχει γίνει παρωδία σε πολλά τηλεοπτικά σόου, ενώ έχει υπάρξει κομμάτι αρκετών εκθέσεων βιντεοπαιχνιδιών και κουλτούρας. Το πιξελιασμένο εχθρικό άλιεν έχει γίνει είδωλο της ποπ κουλτούρας, ενώ συνήθως χρησιμοποιείται ως σύμβολο των βιντεοπαιχνιδιών γενικότερα.

Ήταν ένα από τα πρώτα παιχνίδια και για να το παίξει κανείς έπρεπε να βάλει νόμισμα για πληρωμή. Αν και δισδιάστατο, απλό σε σύλληψη και με στοιχειώδη γραφικά, ήταν ιδιαίτερα δημοφιλές και βοήθησε στη δημιουργία της παγκόσμιας βιομηχανίας βιντεοπαιχνιδιών. Στις πρώτες εκδόσεις ήταν ασπρόμαυρο ή με ελαφρά πράσινη απόχρωση, αλλά στη δεκαετία του 1980 έγινε έγχρωμο σε όλα τα κράτη.
Δημήτριος Σουρμελής

Ο ιερέας Δημήτριος Σουρμελής ήταν βυζαντινός βιβλιογράφος του 18ου αιώνα.

Πιθανώς η καταγωγή του να ήταν από την Αθήνα. Έγραψε τον κώδικα που φυλάγεται στην Βιβλιοθήκη της Πάτμου με τον αύξοντα αριθμό ΧΜστ. Ο κώδικας περιλαμβάνει την «"Ακολουθία του εξοδιαστικού των κοσμικών ιερέων"».
Λόγγος

Ο Λόγγος ήταν Λέσβιος συγγραφέας που έζησε την Ρωμαϊκή εποχή στις αρχές του 3ου αιώνα μ.Χ. Είναι γνωστός για το βουκολικό μυθιστόρημά του "Δάφνις και Χλόη", το οποίο εξιδανικεύει τον ταπεινό κόσμο των αγροτών και των δούλων των δύο ηρώων. Το έργο αναφέρεται και με τον τίτλο "Λόγγου ποιμενικών περί Δάφνιν και Χλόην" και ήταν γραμμένο σε τέσσερεις τόμους. Για τη ζωή του είναι γνωστά ελάχιστα και πιθανολογείται ότι καταγόταν από το νησί της Λέσβου. Πιστεύεται πως αυτό το όνομα δεν ήταν το πραγματικό του, αλλά έχει προέλθει από παρερμηνεία της τελευταίας φράσης "Λεσβιακῶν ἐρωτικῶν λόγοι" που αναγράφεται στον τίτλο χειρογράφου του "Δάφνις και Χλόη" ή της φράσης "λόγου ποιμενικῶν" από άλλο χειρόγραφο.

Το έργο μεταφράστηκε από τον Γ. Ζευγώλη. (εκδ. «Ι.Ν.Ζαχαρόπουλος», αρχαίο κείμενο και μετάφραση)
Ζαχαρίας Παπαγιαννούλης

Ο ιερέας Ζαχαρίας Παπαγιαννούλης ήταν Έλληνας βυζαντινός βιβλιογράφος του 18ου αιώνα.

Η καταγωγή του ήταν από την Αθήνα. Όταν μαθήτευε στην Αθήνα έγραψε τον θεματογραφικό κώδικα που φυλάγεται στην βιβλιοθήκη στις Μηλεαίς της Θεσσαλίας με τον αύξοντα αριθμό 117. Επίσης συνέλεξε και συνεστάχωσε και τις επιστολές διδασκάλων της Αθήνας και του Πηλίου, που φυλάγονται στην ίδια βιβλιοθήκη με τον αύξοντα αριθμό 26.
Ιωάννης Σκανδαλίδης

Ο Ιωάννης Σκανδαλίδης ήταν πολιτικός της επανάστασης του 1821, γεννήθηκε ίσως το 1775 στην Θεσσαλονίκη και πέθανε το 1826.

Χρημάτισε πληρεξούσιος Μακεδονίας στον Άρειο Πάγο την προσωρινή διοικητική αρχή που συστάθηκε στην Στερεά Ελλάδα με την κήρυξη της επανάστασης, όπου υπέγραφε ως "Ιωάννης Σκανδαλίδης Μακεδών". Επίσης χρημάτισε πληρεξούσιος στην Α' Εθνοσυνέλευση Επιδαύρου το 1821 της οποίας διετέλεσε και γραμματέας, μέλος του βουλευτικού που επίσης ήταν γραμματέας του. Είχε πάρει μέρος στην συνέλευση της Βυτίνας τον Αύγουστο του 1821 , στην συνέλευση αυτή έλαβαν μέρος οι υποστηριχτές του Μαυροκορδάτου σε αντίθεση με αυτούς που υποστήριζαν τον Υψηλάντη και έλαβαν μέρος σε άλλη συνέλευση στη Ζαράκοβα, οι δύο αυτές συνελέυσεις αργότερα οδήγησαν στην πρώτη εμφύλια σύγκρουση.
Αμερικανική Κορδιλιέρα

Η Αμερικανική Κορδιλιέρα αποτελεί μια συνεχή ακολουθία οροσειρών (κορδιλιέρα) που σχηματίζουν τη δυτική «ραχοκοκαλιά» της Βόρειας, Κεντρικής και Νότιας Αμερικής. Από βορρά προς νότο, αυτή η αλληλουχία αυτή ξεκινά με τις οροσειρές της Αλάσκας (Alaska Range) και Μπρουκς (Brooks Range) στην Αλάσκα, και διατρέχει, μέσω του Γιούκον, τη Βρετανική Κολομβία. Στη συνέχεια, η κύρια ζώνη από τα Βραχώδη Όρη συνεχίζει μέσα από τη Βρετανική Κολομβία προς τη νήσο Βανκούβερ (Vancouver Island). Στις Ηνωμένες Πολιτείες, στα τμήματα της Κορδιλιέρας συμπεριλαμβάνονται τα Βραχώδη Όρη, η Σιέρρα Νεβάδα και η οροσειρά Κασκέιντς, στην ακτογραμμή της πολιτείας της Ουάσινγκτον , του Όρεγκον και της Καλιφόρνιας. Στο Μεξικό, η Κορδιλιέρα περιλαμβάνει τη Δυτική Σιέρρα Μάδρε (Sierra Madre Occidental) και την Ανατολική Σιέρρα Μάδρε (Sierra Madre Oriental), καθώς και τα βουνά της χερσονήσου Μπάχα Καλιφόρνια. 
Το σύνολο των οροσειρών της Αμερικανικής Κορδιλιέρας από την Αλάσκα έως το Μεξικό ονομάζεται "Δυτική Κορδιλιέρα" στις Ηνωμένες Πολιτείες και τον Καναδά, καθώς επίσης και "Καναδική Κορδιλιέρα" ή "Κορδιλιέρα του Ειρηνικού" στον Καναδά. 
Η κορδιλιέρα συνεχίζεται μέσα από τους ορεινούς όγκους της Κεντρικής Αμερικής, στη Γουατεμάλα, την Ονδούρα, τη Νικαράγουα, την Κόστα Ρίκα και τον Παναμά και μετατρέπεται, τελικά, στην οροσειρά των Άνδεων στη Νότια Αμερική. Οι Άνδεις συνεχίζουν μέσω της Κολομβίας, του Ισημερινού, του Περού, της Βολιβίας , της Αργεντινής και της Χιλής μέχρι την άκρη της Νότιας Αμερικής, τη Γη του Πυρός. Επιπλέον, το τόξο της Αμερικανικής Κορδιλιέρας μπορεί, ενδεχομένως, να συνεχίζεται μέσω της Νότιας Γεωργίας σε όλο τον Νότιο Ωκεανό, προς τα βουνά της Γης του Γκράχαμ (Graham Land) στην Ανταρκτική Χερσόνησο. 
Η Αμερικανική Κορδιλιέρα αποτελεί το ανατολικό μισό του Δαχτυλιδιού της Φωτιάς του Ειρηνικού Ωκεανού. 

Κατηγορία:Οροσειρές της Βόρειας Αμερικής
Τζορτζ Λούκας

Ο Τζορτζ Λούκας (Αγγλικά: George Walton Lucas) είναι ένας Αμερικανός σκηνοθέτης, σεναριογράφος, παραγωγός ταινιών, επιχειρηματίας και ιδρυτής της εταιρείας Lucasfilm. Είναι κυρίως γνωστός ως ο δημιουργός της διάσημης σειράς ταινιών Star Wars.

Ο Λούκας επίσης ήταν ένας απο τους δημιουργούς της γνωστής σειρας ταινιών Indiana Jones. Δύο απο τις ταινίες του, τα Star Wars και American Graffiti, συμπεριλήφθηκαν στην λίστα των 100 Καλύτερων Αμερικάνικων Ταινιών όλων των εποχών του Αμερικάνικου Ινστιτούτου Κινηματογράφου.

Είναι ένας από τους πιο επιτυχημένους οικονομικά παραγωγός και σκηνοθέτης περιουσία που φτάνει τα 3 δισεκατομμύρια δολάρια.
Δημήτριος Παππούλιας

Ο Δημήτριος Παππούλιας (1878 - 1932) ήταν Έλληνας νομικός και μέλος της Ακαδημίας Αθηνών.
Citroën TUB

Το Citroën TUB και το συγγενικό Citroën TUC ήταν δύο αυτοκίνητα τύπου «ελαφρύ βαν» (light van), που παρήχθησαν από τη γαλλική αυτοκινητοβιομηχανία Citroën μεταξύ του 1939 και του 1941. Ήταν τα πρώτα επαγγελματικά μοντέλα στην ιστορία της Citroën.

Τα δύο αυτά μοντέλα, επίσης, ήταν τα πρώτα στην ιστορία στην ιστορία της αυτοκίνησης επαγγελματικά οχήματα με πλαϊνή συρόμενη πόρτα. Βασίστηκαν στο καινοτόμο Citroën Traction Avant, που είχε εισαχθεί το 1934, με το οποίο και μοιράζονταν τους κινητήρες και τα περισσότερα μηχανικά μέρη.
Όλιβερ Κρόμγουελ

Ο Όλιβερ Κρόμγουελ, (στα σχολικά βιβλία ιστορίας αναφερόταν ως Κρόμβελ), (αγγλικά: "Oliver Cromwell", 25 Απριλίου 1599 - 3 Σεπτεμβρίου 1658) ήταν Άγγλος στρατιωτικός και πολιτικός ηγέτης που ανέλαβε τα ηνία της Μεγάλης Βρετανίας κατά την περίοδο 1653-1658, ύστερα από την εκτέλεση του βασιλιά Καρόλου Α΄ της Αγγλίας και ύστερα από τον Αγγλικό Εμφύλιο Πόλεμο. Έγινε ευρύτερα γνωστός για τη συντηρητική Πουριτανική πολιτική που ακολουθούσε, καθώς και για την προσάρτηση της Σκωτίας και της Ιρλανδίας στη Κοινοπολιτεία της Αγγλίας, καθώς και πολέμιος του Καθολικισμού.
Audi RS6

thumb|right|260px|Το λογότυπο του RS6.

To Audi RS6 είναι ένα μεσαίο σπορ αυτοκίνητο υψηλών επιδόσεων που κατασκευάζεται από τη γερμανική αυτοκινητοβιομηχανία Audi. Βασίστηκε στο Audi A6 και αποτελεί την ισχυρότερη έκδοση της παλέτας του μοντέλου. Διαθέσιμο σε περιορισμένα αντίτυπα, το μοντέλο παρήχθη από την Quattro GmbH, θυγατρική της Audi, και σε 3 γενιές, η πρώτη από το 2002 έως το 2004 και η δεύτερη από το 2008 έως το 2010, ενώ τον Φεβρουάριο του 2013 ξεκίνησε η παραγωγή της τρίτης γενιάς και έφτασε έως το 2018. Τον Δεκέμβριο του 2019, μπήκε στην παραγωγή η τέταρτη γενιά, γνωστή ως RS6 C8. Οι δύο πρώτες γενιές ήταν διαθέσιμες σε σεντάν και στέισον βάγκον αμαξώματα. Αντιθέτως, η τρίτη γενιά κυκλοφόρησε μόνο σε 5-πορτη έκδοση Avant (station wagon) και δεν προσφέρθηκε ως sedan.
Ηλεκτρογεννήτρια Βαν ντε Γκράαφ

Η Ηλεκτρογεννήτρια Βαν ντε Γκράαφ, ή "σφαίρα Βαν ντε Γκράαφ", είναι ηλεκτρογεννήτρια στατικού ηλεκτρισμού, (ηλεκτροστατική γεννήτρια), που μπορεί να συσσωρεύσει στο κοίλο ειδικής μονωμένης μεταλλικής σφαίρας που φέρει μεγάλα αποθέματα ηλεκτροστατικού δυναμικού.

Τη συσκευή αυτή εφεύρε ο Αμερικανός φυσικός Ρόμπερτ Βαν ντε Γκράαφ το 1929 στο Πανεπιστήμιο Πρίνστον , προς τιμή του οποίου και φέρει το όνομα. Η ιδέα της εφεύρεσης αυτής βασίστηκε στην αναζήτηση παραγωγής ηλεκτρικού φορτίου εκ της τριβής που επιτυγχάνεται μέσω δύο τροχαλιών που κινούν ιμάντα στο κάθετο στέλεχος της συσκευής ο οποίος με τη σειρά του συνδέεται με δύο ηλεκτρόδια.

Σημειώνεται ότι η μεγαλύτερη ηλεκτρογεννήτρια τέτοιου τύπου που κατασκευάστηκε είναι αυτή που φέρεται σήμερα στο Μουσείο των Επιστημών στη Βοστώνη, κατασκευής των αρχών της δεκαετίας του 1930. Έχει ύψος στελέχους περίπου 4,5 μέτρα και με τον θόλο της σφαίρας φθάνει τα 6,5 μ. δυνάμενη να παράγει τάση 2,5 εκατομ. βολτ.
Θεμιστοκλής Κουρουσόπουλος

Ο Θεμιστοκλής Κουρουσόπουλος (1921 - 1998) ήταν Έλληνας δικαστικός.

Γεννήθηκε το 1921 στην Αθήνα και ήταν γιος του Βασίλειου Κουρουσόπουλου, αντιστράτηγου του ελληνικού Στρατού Ξηράς, και της Αγνής Θεοφιλάτου. Από την πλευρά του πατέρα του καταγόταν από παλιά οικογένεια στρατιωτικών και νομικών, μεταξύ των οποίων και ο προπάππος του Βασίλειος Κουρουσόπουλος, αρεοπαγίτης, ενώ από την πλευρά της μητέρας του καταγόταν από εφοπλιστική οικογένεια της Ιθάκης, συγγενική με αυτή των Σταθάτων. 

Σπούδασε νομικά στο Πανεπιστήμιο Αθηνών και στο Παρίσι και ακολούθησε δικαστική σταδιοδρομία στο Συμβούλιο της Επικρατείας. Το 1982 έγινε πρόεδρος του Β΄ τμήματος του ΣτΕ και τον επόμενο χρόνο, το 1983, διορίστηκε πρόεδρος του Συμβουλίου της Επικρατείας, θέση στην οποία παρέμεινε μέχρι το 1988, οπότε συνταξιοδοτήθηκε με την συμπλήρωση του 67ου έτους της ηλικίας του. Επίσης, από το 1994 έως το 1997 διατέλεσε πρόεδρος του Εθνικού Συμβουλίου Ραδιοτηλεόρασης (ΕΣΡ).

Υπήρξε στενός φίλος του Μένιου Κουτσόγιωργα, και στις αρχές του 1985 το όνομά του είχε συνδεθεί με την Προεδρία της Δημοκρατίας (τελικά επελέγη ο επίσης δικαστικός Χρήστος Σαρτζετάκης).

Απεβίωσε στις 28 Ιουλίου 1998 στην Αθήνα, σε ηλικία 77 ετών, από καρκίνο.
Υπάτιο όρος

Το Υπάτιο όρος (ή Ύπατο) είναι βουνό της Βοιωτίας, που βρίσκεται στα νοτιοανατολικά του νομού, ανατολικά της Θήβας. Είναι σχετικά χαμηλό βουνό με μέγιστο υψόμετρο 730 μέτρων. Στα ανατολικά συνδέεται με το Μεσσάπιο όρος, ενώ στις υπόλοιπες κατευθύνσεις περιβάλλεται από τον κάμπο της Θήβας. Λίγο βορειότερα του σχηματίζεται η λίμνη Υλίκη. Στις πλαγιές του βρίσκεται το χωριό Ύπατο και η Μονή Σαγματά. Σύμφωνα με τον Παυσανία εκεί ήταν χτισμένος ο ναός αφιερωμένος στον Ύπατο Δία. Στην θέση του είναι χτισμένη σήμερα η μονή Σαγματά . Στο βουνό αυτό βρισκόταν επίσης η αρχαία πόλη Γλίσαντας, που αναφέρεται και από τον Όμηρο στον κατάλογο των Νεών.
Μετάλλιο για την διάκριση στην άμυνα των συνόρων της ΕΣΣΔ

Το Μετάλλιο για την διάκριση στην άμυνα των συνόρων της ΕΣΣΔ (ρωσ. Медаль «За отличие в охране государственной границы СССР») ήταν βραβείο της ΕΣΣΔ. Δημιουργήθηκε στις 13 Ιουλίου του 1950, με διάταγμα του Προέδρου του Ανώτατου Σοβιέτ της ΕΣΣΔ.
Ούμπρια

Η Ούμπρια (ή, παλαιότερη ελληνική γραφή, Ουμβρία), (ιταλικά: "Umbria") είναι περιφέρεια της Ιταλίας και βρίσκεται στο κέντρο περίπου της χερσονήσου.
Μετάλλιο για την αξία της εργασίας

Το Μετάλλιο για την αξία της εργασίας (ρωσ. Медаль «За трудовую доблесть») ήταν ένα βραβείο της ΕΣΣΔ. Δημιουργήθηκε στις 27 Δεκεμβρίου του 1938, με διάταγμα του Προέδρου του Ανώτατου Σοβιέτ της ΕΣΣΔ. Ο σχεδιαστής του βραβείου ήταν ο Ιβάν Ντουμπάσοφ. 

Το Μετάλλιο για την αξία της εργασίας ήταν ένα από τα πρώτα βραβεία της ΕΣΣΔ. Ωστόσο είχε υποστεί αλλαγές, με διατάγματα του Προέδρου του Ανώτατου Σοβιέτ της ΕΣΣΔ που εκδόθηκαν στις 19 Ιουνίου του 1943 και στις 16 Δεκεμβρίου του 1947. Το διάταγμα του Προέδρου του Ανώτατου Σοβιέτ της ΕΣΣΔ, που εκδόθηκε στις 28 Μαρτίου του 1980, ενέκρινε την νέα έκδοση του βραβείου.
Μαρία της Άμνιας

thumb|right|210px|Πανομοιότυπο της γραφής της βασίλισσας Μαρίας
Η Μαρία της Άμνιας (770 - μετά το 823) ήταν Βυζαντινή αυτοκράτειρα και έζησε στα τέλη του 8ου και αρχές του 9ου αιώνα. Καταγόταν από την Άμνια της Παφλαγονίας.
Μετάλλιο για την διάκριση στην άμυνα των συνόρων της Ρωσικής Ομοσπονδίας

Το Μετάλλιο για την διάκριση στην άμυνα των συνόρων της Ρωσικής Ομοσπονδίας (ρωσ. Медаль «За отличие в охране государственной границы») είναι βραβείο της Ρωσικής Ομοσπονδίας. Δημιουργήθηκε στις 2 Μαρτίου του 1994, με το διάταγμα Νο.442. Ωστόσο το βραβείο είχε υποστεί 2 αλλαγές, χάρη στα διατάγματα Νο.19 που εκδόθηκε στις 6 Ιανουαρίου του 1999, και διάταγμα Νο.1365 που εκδόθηκε στις 19 Νοεμβρίου του 2003.
Citroën Ami

Το Citroën Ami (στα γαλλικά «φίλος») ήταν ένα αυτοκίνητο πόλης της κατηγορίας Β, που κατακευάστηκε από τη γαλλική αυτοκινητοβιομηχανία Citroën, μεταξύ του 1961 και του 1978. Για αρκετά χρόνια ήταν το νούμερο 1 σε πωλήσεις μοντέλο στη Γαλλία, ενώ η συνολική παραγωγή του έφτασε τα 1.840.396 αντίτυπα.
Ζυγούρης Τζαβέλας

Ο Ζυγούρης Τζαβέλας (Σούλι ; - Καλιακούδα Ευρυτανίας, Αύγουστος 1823) ήταν Έλληνας ήρωας της Επανάστασης του 1821. Ήταν τριτότοκος γιος του Λάμπρου Τζαβέλα και της Μόσχως και αδελφός του Φώτου
Νικόλαος Τζαβέλας

Ο Νικόλαος Τζαβέλας (1790 - 1872) ήταν μέλος της γνωστής ελληνικής οικογένειας (φάρας) των Τζαβελαίων από το Σούλι της Ηπείρου.
Γεώργιος Χρυσίδης

Ο Γεώργιος Χρυσίδης ή Χρυσηίδης (1799 - 1873) ήταν Έλληνας λόγιος και πολιτικός από τη Μακεδονία.
Ζάλευκος

Ο Ζάλευκος ήταν νομοθέτης που φέρεται να έζησε τον 7ο π.Χ. αιώνα στους Επιζεφύριους Λοκρούς στην Κάτω Ιταλία. Για τη ζωή του υπάρχουν λίγες και αντιφατικές πληροφορίες με αποτέλεσμα από την αρχαιότητα να έχουν εκφραστεί αμφιβολίες για το αν ήταν πραγματικό ή μυθικό πρόσωπο. Σύμφωνα με την παράδοση, που ίσως ανάγεται σε μεταγενέστερους δημοκρατικούς κύκλους (4ος π.Χ. αιώνας), η Αθηνά υπαγόρευσε τους νόμους στο Ζάλευκο την ώρα που κοιμόταν. Ορισμένοι υποστηρίζουν ότι ο Ζάλευκος ανήκε στον κύκλο των Πυθαγόρειων ενώ σύμφωνα με νεότερη παράδοση καταγόταν από ευγενή οίκο της Κάτω Ιταλίας.

Ήδη από τον 3ο π.Χ. αιώνα ο Τίμαιος είχε υποστηρίξει ότι ο Ζάλευκος δεν υπήρξε ποτέ και ότι ήταν δημιούργημα του ανθρώπινου νου. Την ίδια άποψη υποστήριξαν και νεώτεροι επιστήμονες όπως ο Richard Bentley και Karl Julius Beloch, ο οποίος διατύπωσε την άποψη ότι το όνομα Ζάλευκος προέρχεται από το φως (ζάλευκος=διάλευκος, πολύ λευκός, φωτεινός) και θεωρεί ότι έχει θρησκευτική υφή.
Μετάλλιο για την διατήρηση της κοινωνικής τάξης

Το Μετάλλιο για την διατήρηση της κοινωνικής τάξης (ρωσ. Медаль «За отличие в охране общественного порядка») είναι ένα βραβείο της Ρωσικής Ομοσπονδίας. Δημιουργήθηκε με το διάταγμα Νο.442, που εκδόθηκε στις 2 Μαρτίου του 1994.
Καρλ Φέρντιναντ Μπράουν

Ο Καρλ Φέρντιναντ Μπράουν (γερμ. "Karl Ferdinand Braun", γενν. 6 Ιουνίου 1850, Φούλντα - απεβ. 20 Απριλίου 1918, Νέα Υόρκη) ήταν Γερμανός φυσικός, εφευρέτης και νομπελίστας φυσικής. Ο Μπράουν συνέβαλε σημαντικά στην ανάπτυξη της τεχνολογίας του ραδιοφώνου και της τηλεόρασης. Το 1909 μοιράστηκε με τον Γκουλιέλμο Μαρκόνι το βραβείο Νόμπελ Φυσικής.
Σουμέηκερ-Λέβυ 9

Ο Kομήτης Σουμέηκερ-Λέβυ 9, (Shoemaker-Levy 9), ήταν κατακερματισμένος κομήτης που συγκρούσθηκε με τον πλανήτη Δία τον Ιούλιο του 1994. Η σύγκρουση αυτή, εξω-ηλιακού αντικειμένου με πλανήτη του ηλιακού συστήματος θεωρείται η πρώτη που παρατηρήθηκε και μάλιστα με ιδιαίτερο ενδιαφέρον σχεδόν απ΄ όλους τους αστρονόμους και όχι μόνο.

Τον Κομήτη αυτόν ανακάλυψαν το ζεύγος των Αμερικανών αστρονόμων Ευγένιος και Καρολίνα Σουμέηκερ μαζί με τον φίλο τους Αμερικανοεβραίο Δαυίδ Λέβυ -από τα επίθετα των οποίων έλαβε το όνομα- μόλις ένα χρόνο πριν στις 24 Μαρτίου του 1993 σε φωτογράφηση του πλανήτη Δία. Η φωτογράφιση εκείνη έγινε από το 46 εκατοστών διαμέτρου, τηλεσκόπιο Σμιντ του Αστεροσκοπείου Πάλομαρ, που βρίσκεται στη Καλιφόρνια των ΗΠΑ.

Εξετάζοντας τη φωτογραφία εκείνη ο κομήτης αυτός παρουσίαζε μια περίεργη μορφή με πολλά φωτεινά στη σειρά σημεία. Τότε προτάθηκε ότι οι εν λόγω αστρονόμοι είχαν ανακαλύψει τα τεμάχια κάποιου προηγούμενου κομήτη που είχε παγιδευτεί στο βαρυτικό πεδίο του γίγαντα πλανήτη Δία πιθανόν από τη δεκαετία του 1960, που είχε κατακερματιστεί και που κινούνταν στη σειρά σε μορφή κομβόι προς τον πλανήτη με επικείμενη σύγκρουση.

Τελικά η σύγκρουση των 21 τμημάτων του κομήτη με τον Δία άρχισε στις 16 Ιουλίου του 1994 και ολοκληρώθηκε έξι ημέρες μετά στις 22 Ιουλίου. Ακριβώς τότε που ο διαστημικός επιστημονικός χώρος γιόρταζε τον Αργυρό Ιωβηλαίο (25 χρόνια) του πρώτου περιπάτου του ανθρώπου στη Σελήνη που είχε πραγματοποιήσει ο Νηλ Άρμστρονγκ, στις 20 Ιουλίου του 1969.


Κατηγορία:Κομήτες
Γκαμπριέλ Λιπμάν

Ο Ζονάς Φερντινάν Γκαμπριέλ Λιπμάν ("Jonas Ferdinand Gabriel Lippmann", 16 Αυγούστου 1845 – 12 Ιουλίου 1921) ήταν Γάλλος φυσικός και εφευρέτης. Το 1908 τιμήθηκε με το βραβείο Νόμπελ Φυσικής για τη μέθοδο της αναπαραγωγής χρωμάτων φωτογραφικά, βασισμένη στο φαινόμενο της συμβολής.
Rosebleed

Οι Rosebleed ήταν ένα ελληνικό ροκ συγκρότημα από την Αθήνα. Αποτελούνταν από τους: Βασίλη Αυγουστάκη (φωνητικά, κιθάρα), Αρθούρο Πεγή (κιθάρα), Δανάη Νίλσεν (synthesizers, φωνητικά), Ιωάννη Βουδούρη (ηλεκτρικό μπάσσο, φωνητικά) και Ορέστη Χατζηθεοδώρου (ντραμς).
Βίλχελμ Βιν

Ο Βίλχελμ Βιν ("Wilhelm Carl Werner Otto Fritz Franz Wien", 13 Ιανουαρίου 1864 - 30 Αυγούστου 1928) ήταν Γερμανός φυσικός ο οποίος το 1893 χρησιμοποίησε θεωρίες για τη θερμότητα και τον ηλεκτρομαγνητισμό για να εξαγάγει τον φερώνυμο νόμο (Νόμος μετατόπισης του Βιν), ο οποίος υπολογίζει την εκπομπή ενός μέλανος σώματος σε οποιαδήποτε θερμοκρασία από την εκπομπή οποιασδήποτε θερμοκρασίας αναφοράς.
Πάπας Γρηγόριος ΙΑ΄

Ο Πάπας Γρηγόριος ΙΑ΄ ("Grégoire XI", 1329 - 27 Μαρτίου 1378) ήταν Πάπας από τις 30 Δεκεμβρίου του 1370 έως το θάνατό του το 1378.
Κιμπάπ

thumb|right|300px|Κιμπάπ
Το Κιμπάπ είναι ένα δημοφιλές γρήγορο φαγητό της Κορέας που φτιάχνεται από άσπρο ρύζι στον ατμό και διάφορα άλλα συστατικά. Το Κιμπάπ είναι τυλιγμένο από αποξηραμένα φύκια και σερβίρονται ζεστά σε μικρές φέτες. Το Κιμπάπ τρώγεται συχνά κατά τη διάρκεια πικ-νικ ή υπαίθριες εκδηλώσεις, είτε ως ένα ελαφρύ γεύμα. Είναι παρόμοιο με το Ιαπωνέζικο σούσι.
Σταυρός του Αγίου Γεωργίου

thumb|right|Ο Σταυρός του Αγίου Γεωργίου 
Ως Σταυρός του Αγίου Γεωργίου καθιερώθηκε να λέγεται, από τους μεσαιωνικούς χρόνους ο οποιοσδήποτε ερυθρόμορφος εμβληματικός σταυρός ως συμβολική αναφορά στον Άγιο Γεώργιο. Παραλλαγή αυτού είναι ο ισόκερος πεπλατυσμένος ερυθρόμορφος σταυρός της Μάλτας.

Ο Σταυρός του Αγίου Γεωργίου έχει υιοθετηθεί στα εθνόσημα και στις σημαίες διαφόρων κρατών και πόλεων, (έστω και αν παρουσιάζει επ΄ αυτών μια διαφοροποίηση επεκτεινόμενου του οριζόντιου, και άλλοτε του καθέτου τμήματος), που έχουν τον Άγιο Γεώργιο ως πολιούχο, μεταξύ των οποίων είναι η Αγγλία, η Γεωργία, η Αραγωνία, η Ελλάδα, η Γένοβα και η Βαρκελώνη.

Ο σταυρός βρίσκεται επίσης, για διάφορους λόγους, στην επαρχιακή σημαία της επαρχίας της Ουέσκας στη βορειανατολική Ισπανία, στην επαρχία της Σαραγόσας και της Τερουέλ καθώς και στις επαρχιακές σημαίες διαφόρων πόλεων, συμπεριλαμβανομένων των Μοντρεάλ, Αλμερία, Μιλάνο, Γένοβα, Πάντοβα, Ζαντάρ και του Φράιμπουργκ. Επίσης είναι η βάση για τη σημαία της Σαρδηνίας. Στο Γκέρνσεϊ επιτράπηκε η χρήση του σταυρού ως σημαία του μεταξύ του 1936 και του 1985.

Ιστορικά, ο σταυρός έχει εμφανιστεί σε πολλές σημαίες, εμβλήματα και εθνόσημα που δε χρησιμοποιούνται σήμερα, όπως της Σουηβικής Ένωσης στην ύστερη Μεσαιωνική Γερμανία.
Μπούσαν

<br>
Μπούσαν: Ο επιβατηγός λιμένας και στο βάθος ο τερματικός σταθμός των [[Εμπορευματοκιβώτιο|κοντέινερ]] 
Το Μπούσαν, ή Πουσάν (Busan, Χάνγκουλ: 부산광역시) είναι η δεύτερη μεγαλύτερη πόλη της Νότιας Κορέας μετά τη Σεούλ με πληθυσμό περίπου 4,3 εκατομμύρια. Είναι το μεγαλύτερο λιμάνι στη Νότια Κορέα και το πέμπτο μεγαλύτερο λιμάνι στον κόσμο. Η πόλη βρίσκεται στην νότια άκρη της χερσονήσου της Κορέας. Οι πιο πυκνοδομημένες περιοχές της πόλης βρίσκονται σε μια σειρά από στενές κοιλάδες. 

Το Μπούσαν ήταν η διοργανώτρια πόλη των Ασιατικών Αγώνων 2002 και του 2005 APEC Κορέα. Ήταν επίσης μία από τις πόλεις φιλοξενίας για το Παγκόσμιο Κύπελλο Ποδοσφαίρου του 2002 (FIFA World Cup). Στις 14 Νοεμβρίου 2005, η πόλη ανακοίνωσε επίσημα την προσφορά της να φιλοξενήσει το 2020 τους Ολυμπιακούς Αγώνες.


Κατηγορία:Πόλεις της Νότιας Κορέας
Monrose

Οι Monrose είναι ένα γερμανικό γυναικείο συγκρότημα. Αποτελείται από την Mandy Capristo, Senna Gammour και την Bahar Kizil. Δημιουργήθηκαν από το γερμανικό Popstars το 2006. Οι Monrose έχουν μεγάλη επιτυχία μεταξύ άλλων σε Γερμανία, Ελβετία και Αυστρία. Επίσης είναι γνωστές και σε πολλά άλλα κράτη (Τουρκία, Πολωνία, Ολλανδία, Τσεχία κ.α.)
Νιλς Γκούσταφ Νταλέν

Ο Νιλς Γκούσταφ Νταλέν (30 Νοεμβρίου 1869 - 9 Δεκεμβρίου 1937) ήταν Σουηδός νομπελίστας και βιομήχανος, ο ιδρυτής της εταιρείας Άγκα και εφευρέτης της κουζίνας AGA και του φωτός Νταλέν το οποίο χρησιμοποιούνταν σε φάρους. Το 1912 βραβεύθηκε με το Νόμπελ Φυσικής «για την εφεύρεση των αυτόματων ρυθμιστών για το φωτισμό σε φάρους και σημαδούρες».

Ο Νταλέν γεννήθηκε στο Stenstorp, ένα μικρό χωριό στη Falkoping, Västra Götaland. Διαχειριζόταν το οικογενειακό αγρόκτημα, το οποίο επέκτεινε για να περιλαμβάνει έναν κήπο στην αγορά, εμπόρους σπόρων και των γαλακτοκομικών προϊόντων. Το 1912 εφηύρε έναν ελεγκτή λιπαρών για τον έλεγχο της ποιότητας του γάλατος το οποίο στάλθηκε στην Στοκχόλμη στον Gustaf de Laval, ο οποίος εντυπωσιάστηκε με τον αυτοδίδακτο Νταλέν και την εφεύρεση του και του πρότεινε να πάρει μια τεχνική εκπαίδευση. Στη συνέχεια εγινε δεκτός στο Chalmers University of Technology, όπου πήρε το μεταπτυχιακό του και ένα διδακτορικό στην έξοδο του το 1896. Ο Νταλέν ήταν περίπου ο ίδιος τύπου εφευρέτη με τον Gustaf de Laval, δεν φοβόταν να δοκιμάσει «αδύνατες» ιδέες, αλλά ο Νταλέν ήταν πολύ πιο προσεκτικός με τα οικονομικά της εταιρίας. Τα προϊόντα του θα έπρεπε να έχουν μια σταθερή θέση στην αγορά πριν από την εισαγωγή ενός νέου προϊόντος. Κατά τη διάρκεια της ζωής της η AGA ήταν μία από τις πλέον καινοτόμες επιχειρήσεις στη Σουηδία και πάραγε μια μεγάλη ποικιλία προϊόντων που μεγάλωνε κάθε χρόνο. Τέλος, στις αρχές της δεκαετίας του 1970 η AGA αναγκάστηκε να αλλάξει μεταξύ των προϊόντων και να επικεντρωθεί σε αέρια για βιομηχανική χρήση.
Τομ και Τζέρι

Η σειρά Τομ και Τζέρι είναι μια σειρά κινούμενων σχεδίων που δημιουργήθηκε για το σινεμά από τους Γουίλιαμ Χάννα (αγγλ. William Hanna) και Τζόζεφ Μπάρμπερα (αγγλ. Joseph Barbera). Θέμα της είναι η αντιπαλότητα μεταξύ του γάτου Τομ και του ποντικιού Τζέρι, των οποίων οι καταδιώξεις και μάχες συχνά εμπλέκουν κωμική βία. Οι Χάννα και Μπάρμπερα έγραψαν και σκηνοθέτησαν εκατόν δεκατέσσερα επεισόδια μεταξύ 1940 και 1958 στο στούντιο Μέτρο-Γκόλντγουϊν-Μάγιερ στην Καλιφόρνια. Η αρχική σειρά έχει κέρδισει το Όσκαρ Καλύτερου Φιλμ Μικρής διάρκειας (κινούμενα σχέδια) επτά φορές, έχοντας μαζί με τα Silly Symphonies της εταιρίας παραγωγής Ουώλτ Ντίσνεϋ, τα περισσότερα Όσκαρ για ταινία κινουμένων σχεδίων. Οι Τομ και Τζέρι έχουν ένα παγκόσμιο κοινό που αποτελείται από μικρούς και μεγάλους, και θεωρείται ως μία από τις πιο διάσημες και μακροβιότερες αντιπαλότητες στον αμερικάνικο κινηματογράφο.

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές κινουμένων σχεδίων
Πάπας Ιννοκέντιος ΙΒ΄

Ο Πάπας Ιννοκέντιος ΙΒ΄ ("Papa Innocenzo XII", 13 Μαρτίου 1615 – 27 Σεπτεμβρίου 1700), γεννημένος Antonio Pignatelli, ήταν Πάπας από το 1691 έως το 1700. Διαδέχθηκε τον Αλέξανδρο Η΄ (1689–91).
Τηλέμαχος Χυτήρης

Ο Τηλέμαχος Χυτήρης (1945) είναι Έλληνας πολιτικός και ποιητής.
Μετάλλιο «Για την υπεράσπιση του Στάλινγκραντ»

Το Μετάλλιο «Για την υπεράσπιση του Στάλινγκραντ» (ρωσ. Медаль «За оборону Сталинграда») ήταν ένα βραβείο της ΕΣΣΔ. Δημιουργήθηκε στις 22 Δεκεμβρίου του 1942, με το διάταγμα του Ανώτατου Σοβιέτ της ΕΣΣΔ. Δημιουργήθηκε για να τιμήσει τους ήρωες της Μάχης του Στάλινγκραντ.
Renault 25

Το Renault 25 ήταν ένα μεσαίο πολυτελές αυτοκίνητο της κατηγορίας Ε, που κατασκευάστηκε από τη γαλλική αυτοκινητοβιομηχανία Renault, από τον Απρίλιο του 1984 έως τον Φεβρουάριο του 1992. Συνολικά παρήχθησαν 779.687 αντίτυπα σειράς 25 κατά τη διάρκεια των 8 ετών παραγωγής του. Αντικατέστησε τα Renault 20 / 30 και αντικαταστάθηκε την άνοιξη του 1992 από το Renault Safrane.
Πάπας Κλήμης ΙΑ΄

Ο Πάπας Κλήμης ΙΑ΄ ("Papa Clemente XI", 23 Ιουλίου 1649 – 19 Μαρτίου 1721), γεννημένος ως Giovanni Francesco Albani, ήταν Πάπας από το 1700 έως το θάνατό του το 1721.
Ευρεία εκκλησία

Η Ευρεία εκκλησία είναι ένας όρος που αναφέρεται στην ελευθερόφρονα τάση της Εκκλησίας της Αγγλίας, συγκεκριμένα, και στον Αγγλικανισμό, γενικά. Ο όρος χρησιμοποιείται συχνά από λαϊκές πολιτικές οργανώσεις, σημαίνοντας ότι περιβάλλουν μια ευρεία κλίμακα απόψεων.

Μετά τους όρους Άνω εκκλησία και Κάτω εκκλησία ήρθε να διαχωρίσει την τάση προς την λειτουργικότητα και τον Αγγλοκαθολικισμό στην μία πλευρά και τον Ευαγγελικαλισμό στην άλλη, και εκείνους τους Αγγλικανούς που ανέχονταν τις πολλαπλές εκκλησιαστικές μορφές, και που αναφέρονται ως "ευρείς."
Ρομέου

Ο Ρομέου Περέιρα ντος Σάντος ή απλώς Ρομέου είναι Βραζιλιάνος ποδοσφαιριστής που αγωνίζεται ως αμυντικό χαφ και ανήκει στην Λάρισα.
Ρολάνδος

Ο Ρολάνδος (φραγκικά "Hruotland", λατινικά "Hruodlandus") είναι μια μορφή της μεσαιωνικής και αναγεννησιακής λογοτεχνίας, αρχιπαλαδίνος του Καρλομάγνου και πρωταγωνιστής στο "Άσμα του Ρολάνδου", ένα ποιητικό χρονικό του 11ου αιώνος, που αφηγείται την τελευταία του μάχη εναντίον των Βάσκων στη μάχη του Ρονσεβώ. Βασισμένος σε ιστορικό πρόσωπο, δε φέρει παρά λίγη αντιστοιχία με τις πολυάριθμες επικές αφηγήσεις στις οποίες πρωταγωνιστεί.

Κατηγορία:Ιστορία της Γαλλίας
Μαχμούτ Α΄

O Μαχμούτ Α΄ ("I. Mahmud", 2 Αυγούστου 1696 - 13 Δεκεμβρίου 1754) ήταν σουλτάνος της Οθωμανικής Αυτοκρατορίας κατά την περίοδο 1730-1754, μεγαλύτερος γιος του Μουσταφά Β΄, αδελφός του Οσμάν Γ΄ και διάδοχος του θείου του σουλτάνου Αχμέτ Γ΄.
Nissan Skyline

Το Nissan Skyline (ιαπωνική γραφή: スカイライン), πρωτοκυκλοφόρησε τον Απρίλιο του 1957 από την ιαπωνική αυτοκινητοβιομηχανία Prince, ως Prince Skyline, και αργότερα η παραγωγή του συνεχίστηκε από την Datsun και μετέπειτα από τη Nissan, ύστερα από τη συγχώνευση των δυο τελευταίων το 1966.

Το Skyline διατέθηκε σε coupé (κουπέ), sedan (σεντάν) και station wagon εκδόσεις μέχρι το 1989, οπότε και σταμάτησε η παραγωγή των αυτοκινήτων εκδοχής station wagon, λόγω μιας νέας πλατφόρμας που χρησιμοποιήθηκε για πρώτη φορά στο Nissan Skyline R32.

Διαχρονικά, το Nissan Skyline αποτελεί σταθμό στην ιστορία του αυτοκινήτου και ακόμη και στις μέρες είναι αντικείμενο συζήτησης για τους λάτρεις των κλασικών, αλλά και των βελτιωμένων αυτοκίνητων. Πολλοί από αυτούς μάλιστα εισήγαγαν μεμονωμένα Skyline από άλλες χώρες, προκειμένου να έχουν στην κατοχή τους ένα τέτοιο αυτοκίνητο, σε όσες αγορές η Nissan δεν διέθετε το συγκεκριμένο όχημα επίσημα.

Το Nissan Skyline ήταν και το πρώτο ιαπωνικό αυτοκίνητο που παρουσιάστηκε στην ευρωπαϊκή αγορά, κάνοντας την πρώτη του εμφάνιση το 1957 στο Σαλόνι Αυτοκινήτου του Παρισιού.
Μετάλλιο «Για την υπεράσπιση της Οδησσού»

Το Μετάλλιο «Για την υπεράσπιση της Οδησσού» (ρωσ. Медаль «За оборону Одессы») ήταν ένα βραβείο της ΕΣΣΔ. Δημιουργήθηκε στις 22 Δεκεμβρίου 1942, με διάταγμα του Ανώτατου Σοβιέτ της ΕΣΣΔ. Δημιουργήθηκε για να τιμήσει τους ήρωες της Πολιορκίας της Οδησσού.
Εύκρατη ζώνη

μικρογραφία|Εύκρατες ζώνες επισημασμένες με πράσινο χρώμα.

Εύκρατη ζώνη ("αγγλ." Temperate zone) ονομάζεται η γεωγραφική ζώνη μεταξύ του Τροπικού του Καρκίνου και του αρκτικού κύκλου και η γεωγραφική ζώνη μεταξύ του Τροπικού του Αιγόκερου και του ανταρκτικού κύκλου. Κάθε μία από τις εύκρατες ζώνες της Γης βρίσκεται μεταξύ της πολικής και της τροπικής ζώνης του αντίστοιχου βόρειου-νότιου ημισφαιρίου (από 66°33' που αντιστοιχεί σε αρκτικό κύκλο έως 23°27' που αντιστοιχεί σε τροπικό).

μικρογραφία|Το εύκρατο κλίμα.
Το κλίμα στις περιοχές αυτών των ζωνών είναι συνήθως εύκρατο, ενώ υπάρχει και το μεσογειακό κλίμα. Η κλίση των ακτίνων του ήλιου (με μέσο όρο κοντά στις 45 μοίρες) είναι ισορροπημένη σε σχέση με τις άλλες δύο ζώνες, ώστε να μην είναι ούτε πολύ θερμές ούτε πολύ ψυχρές. Αυτές οι ζώνες εμφανίζουν το φαινόμενο των τεσσάρων εποχών, ενώ οι καιρικές συνθήκες δεν είναι πολύ έντονες ούτε οι μετεωρολογικές αλλαγές ξαφνικές. Το φαινόμενο των εποχών οφείλεται στο γεωγραφικό πλάτος, το οποίο εξασφαλίζει καθημερινή εναλλαγή μέρας και νύχτας, αλλά ταυτόχρονα και σημαντική περιοδική μεταβολή στη διάρκεια της ημέρας και της νύχτας με περίοδο ένα χρόνο.

Σε αυτή τη ζώνη εντοπίζονται φυτικές διαπλάσεις, όπως εύκρατα δάση, τάιγκες, δάση της βροχής, δάση αειθαλών και φυλλοβόλλων δένδρων, μεσογειακά δάση, βάλτοι αλλά και στέπες και έρημοι. Η πανίδα σε αυτές τις περιοχές είναι εξίσου πλούσια.

Η ξηρά της βόρειας εύκρατης ζώνης είναι πολύ περισσότερη σε σχέση με τη ξηρά της νότιας εύκρατης ζώνης. Στη βόρεια εύκρατη ζώνη βρίσκονται οι Ηνωμένες Πολιτείες Αμερικής, ο Καναδάς εκτός των βόρειων νήσων, το βόρειο Μεξικό, η Ευρώπη εκτός της Λαπωνίας, η βόρεια Αφρική, η Μέση Ανατολή εκτός της νότιας Αραβικής χερσονήσου, η Σιβηρία εκτός της βόρειας, το Καζακστάν, η Μογγολία, η Κίνα, η Ιαπωνία, η βόρεια Ινδία, και οι γειτονικές περιοχές, ενώ περιλαμβάνει και τα βόρεια τμήματα του βόρειου ατλαντικού ωκεανού και του βόρειου ειρηνικού ωκεανού. Στη νότια εύκρατη ζώνη βρίσκονται η Χιλή, η Αργεντινή, η νότια Παραγουάη, η Ουρουγουάη, η νότια Αυστραλία, η Νότια Αφρική και η Νέα Ζηλανδία, ενώ περιλαμβάνει και τα νότια τμήματα του νότιου ατλαντικού ωκεανού, του νότιου ειρηνικού ωκεανού και του ινδικού ωκεανού.
Νήσοι Μεγάλες Σούνδες

Οι Νήσοι Μεγάλες Σούνδες (ινδ. "Kepulauan Sunda Besar") είναι ένα σύμπλεγμα νησιών στη θαλάσσια περιοχή της Νοτιοανατολικής Ασίας - συγκεκριμένα στο Ινδονησιακό Αρχιπέλαγος. Μαζί με τις Νήσους Μικρές Σούνδες σχηματίζουν τις Νήσους Σούνδες.

Τα μεγαλύτερα νησιά από τα δυτικά προς τα ανατολικά είναι τα εξής:

* Σουμάτρα
* Ιάβα
* Βόρνεο
* Σουλαουέζι

Με εξαίρεση το βόρειο τμήμα του Βόρνεο τα παραπάνω νησιά σχηματίζουν την Ινδονησία. Το βόρειο τμήμα του Βόρνεο μοιράζεται στην ανατολική Μαλαισία και στο κράτος του Μπρουνέι.

Οι νήσοι αποτελούν το νοητό όριο μεταξύ του Ειρηνικού Ωκεανού και του Ινδικού Ωκεανού. Με έκταση μεγαλύτερη των 1,5 εκατομμυρίων τ.χλμ και με περίπου 180 εκατομμύρια κατοίκους αποτελεί το μεγαλύτερο σύμπλεγμα νησιών στον κόσμο.

Κατηγορία:Νησιωτικά συμπλέγματα
Blur

Οι Blur είναι αγγλικό ροκ συγκρότημα από το Λονδίνο. Αποτελείται από τους Ντέιμον Άλμπαρν (φωνητικά), Γκρέιαμ Κόξον (κιθάρα), Άλεξ Τζέιμς (ηλεκτρικό μπάσο) και Ντέιβ Ρόουντρι (ντραμς). Είναι ένα από τα πιο επιτυχημένα συγκροτήματα της δεκαετίας του 1990, ενώ ήταν γνωστή και η "έχθρα" με το συγκρότημα Oasis, σχετικά με τις θέσεις τους στα τσαρτς το 1995, κάτι που έγινε γνωστό ως "Battle of Britpop".
Νήσοι Μικρές Σούνδες

Οι Νήσοι Μικρές Σούνδες (ινδ. "Kepulauan Nusa Tenggara") είναι ένα σύμπλεγμα νησιών στο Ινδονησιακό Αρχιπέλαγος. Σχηματίζουν μαζί με τις Νήσους Μεγάλες Σούνδες τις Νήσους Σούνδες

Το σύμπλεγμα περιλαμβάνει έξι μεγάλα νησιά και δεκάδες μικρότερα, τα περισσότερα εκ των οποίων βρίσκονται ανατολικά της Ιάβας. Συνολικά έχουν έκταση 87.700 τ.χλμ και 12 εκατομμύρια κατοίκους. Τα μεγαλύτερα νησιά (από τα δυτικά προς τα ανατολικά) είναι τα εξής:

* Μπαλί
* Λομπόκ
* Σουμπάουα
* Φλόρες
* Τιμόρ
* Σούμπα

Το μεγαλύτερο μέρος τους ανήκει στην Ινδονησία, ενώ το ανατολικό τμήμα του Τιμόρ σχηματίζει το κράτος του Ανατολικού Τιμόρ.
Νικόλαος Πίκκολος

Ο Νικόλαος Πίκκολος ήταν Έλληνας γιατρός, φιλόλογος και συγγραφέας από το Βέλικο Τίρνοβο της Βουλγαρίας. Ανήκει στους κορυφαίους εκπροσώπους των νεοελληνικών γραμμάτων του α' μισού του 19ου αιώνα εξαιτίας των πρωτότυπων μελετών του για αρχαίους συγγραφείς και των σχολιασμένων εκδόσεων του αρχαίων και βυζαντινών κειμένων.
Στρέλλα

Το Στρέλλα (διεθνής τίτλος: "A Woman's Way") είναι ελληνική δραματική ταινία του 2009, σε παραγωγή και σκηνοθεσία Πάνου Κούτρα. Το σενάριο το έγραψε ο Κούτρας και ο Παναγιώτης Ευαγγελίδης. Η ιστορία αφηγείται τη σχέση ενός 45χρονου πρώην καταδίκου με μια 25χρονη τρανς γυναίκα.
Citroën FAF

Tο Citroën FAF ήταν ένα μικρό οικονομικό αυτοκίνητο που παρήχθη από τη γαλλική αυτοκινητοβιομηχανία Citroën, μεταξύ του 1977 και του 1981. Κατασκευαζόταν και επωλείτο σε πολλές αναπτυσσόμενες και τριτοκοσμικές χώρες, με κύριο στόχο τις αγορές της Αφρικής.
thumb|left|230px|VanClee (Βέλγιο).
thumb|left|230px|Το εσωτερικό του VanClee.
thumb|left|230px|Το πίσω μέρος του VanClee.

Όπως συνέβη και με το παρόμοιο Citroën Méhari, το FAF βασίστηκε στο Citroën 2CV. Το ακρωνύμιο FAF σημαίνει στα γαλλικά Facile à Fabriquer και Facile à Financer, δηλαδή "Εύκολο να κατασκευαστεί" και "Eύκολο να χρηματοδοτηθεί" (προκειμένου να αποκτηθεί). Το αμάξωμα του FAF κατασκευαζόταν από φθηνές σε παραγωγή και τοποθέτηση επίπεδες μεταλλικές επιφάνειες, καταργώντας έτσι την ανάγκη για σύνθετες και ακριβές πρέσες. Εξωτερικά, φαινόταν σαν μια μεταλλική εκδοχή του Méhari, στο οποίο τα εξωτερικά πάνελ ήταν από πλαστικό.
Χάικε Κάμερλιν

Ο Χάικε Κάμερλιν Όνες ("Heike Kamerlingh Onnes", 21 Σεπτεμβρίου 1853 - 21 Φεβρουαρίου 1926) ήταν Ολλανδός φυσικός και νομπελίστας ο οποίος πρωτοπόρησε σε μεθόδους κατάψυξης και διερεύνησε πως συμπεριφέρονται τα υλικά όταν ψύχονται σε θερμοκρασίες κοντά στο απόλυτο μηδέν. Αυτό οδήγησε στην ανακάλυψη της υπεραγωγιμότητας δηλαδή σε μερικά υλικά η ηλεκτρική αντίσταση χάνεται σε πολύ χαμηλές θερμοκρασίες
Ασπίδα της Κριμαίας

Η Ασπίδα της Κριμαίας (γερμανικά: "Krimschild", ρωσικά: Щит «За Крым») ήταν αναμνηστικό βραβείο της Ναζιστικής Γερμανίας. Δημιουργήθηκε για να τιμήσει τους στρατιώτες, και ειδικά αυτούς της 11ης Στρατιάς της Βέρμαχτ, για την κατάληψη της Κριμαίας κατά την διάρκεια της Πολιορκίας της Σεβαστούπολης.